b"\n_START_ARTICLE_\nPacelli (dru\xc5\xbeina)\n_START_SECTION_\nPoreklo\n_START_PARAGRAPH_\nRodbina Pacelli izhaja iz Onana, trga pri Viterbu, ki je takrat stal na meji med Nadvojvodino Toskano in Pape\xc5\xa1ko dr\xc5\xbeavo; s plemi\xc5\xa1kimi naslovi se pona\xc5\xa1ajo \xc5\xa1ele od 1853 in 1858 po dolo\xc4\x8dbi Pija IX.. Ko so vestno opravljali poklic pravnika, so postali plemi\xc4\x8di od Acquapendente in Sant'Angelo in Vado, rimski plemi\xc4\x8di, grofje 1929, in knezi. Ta naslov je prejel Carlo Pacelli (1903-1970) z motuproprijem, ki ga je podpisal italijanski kralj  Viktor Emanuel III. dne 23. novembra 1941._NEWLINE_Prednika sedanjih Pacellijevih sta Gaetano Pacelli in Maria Antonia Caterini, ki sta \xc5\xbeivela konec 18. in v za\xc4\x8detku 19. stoletja. Njun sin Marcantonio I. Pacelli (1804-1902), rojen v Onanu, je pre\xc5\xbeivljal mladost v tem srednjeve\xc5\xa1kem trgu, dokler ga ni bratranec kardinal Prospero Caterini vzel za spremljevalca 1816 v Rim k Piju VII.. Mladeni\xc4\x8d je sicer doktoriral iz kanonskega prava, vendar se je odlo\xc4\x8dil za pravni\xc5\xa1ki poklic pri Roti (Tribunal Rotae Romanae). Spremljal je Pija IX. na begu iz Rima v Gaeto 1848 skupaj s sinom Filipom. Postal je dr\xc5\xbeavni podtajnik za notranje zadeve ter eden od utemeljiteljev dnevnika L'Osservatore Romano. Pacellijevi torej \xc5\xa1e niso imeli nikakr\xc5\xa1ne stopnje plemstva, ko so \xc5\xbee vzdr\xc5\xbeevali dobre odnose s takoimenovanim \xc4\x8drnim plemstvom, ki je ostalo zvesto pape\xc5\xbeu po zavzetju Rima 1870 od strani proticerkvenih krogov.\n_START_SECTION_\nPridobitev plemi\xc5\xa1kih naslovov\n_START_PARAGRAPH_\nMarcantonijevemu prvorojencc, Filippu I. Pacelliju (1837-1916), ki je postal dekan \xc4\x8dlanov-izvedencev Vrhovnega sodi\xc5\xa1\xc4\x8da Svetega sede\xc5\xbea  in se je poro\xc4\x8dil z Virginijo Graziosi, so se rodili \xc5\xa1tirje otroci: Giuseppina, Francesco, Eugenio (prihodnji pape\xc5\xbe Pij XII.) in Elisabetta. Da bi nagradil njegovo zvestobo in uslu\xc5\xbenost med begom v Gaeto, je Pij IX. zakoncema podelil prva plemi\xc5\xa1ka naslova 1853 in 1858 z ustreznima nazivoma: Nobili di Acquapendente e di Sant'Angelo in Vado._NEWLINE_\xc5\xbdena Francesca I. Pacellija (1874-1935) je bila Luigia Filippini Lera; rodili so se ji Carlo, Giuseppe, Marcantonio in Giulio: prvi trije so podedovali plemi\xc5\xa1ki naslov. Pij XI. pa mu je za pravno-izvedenske in diplomatske zasluge pri Lateranskih sporazumih 1929 podelil dedni naslov grofa in rimskega plemi\xc4\x8da."